Forbipasserende alarmerede tirsdag aften klokken 22.41 Nordjyllands Politi, da de bemærkede at en person var i færd med at bryde ind i en villa på Hobrovej 106 i Aalborg. - 12 minutter senere var der en patrulje på stedet, som kunne anholde en gammel kending på fersk gerning, fortæller vagtchef ved Nordjyllands Politi Per Jørgensen. - Det var ikke de store ting, han var i færd med at stjæle, men ikke desto mindre tog vi ham med ind på stationen, hvor han blev afhørt og efterfølgende løsladt, fortæller vagtchefen. Gerningsmanden er en 23-årig fra Aalborg-området, der er kendt i misbrugsmiljøet.

Opsummering:
En gammel kending af politiet blev tirsdag aften anholdt på fersk gerning, i færd med at begå indbrud i Aalborg.